text:  Pyroman antænder bigballer
  18 september 2012 kl. 06.21
  Med kort tids mellemrum er flere tusinde bigballer blevet antændt i omegnen af Bylderup-Bov. Også en skraldespand på en rasteplads er brændt af i tidsrummet omkring midnat.
  Første melding kommer kl. 23.13. Den næste brand er anmeldt 23.59 - og få minutter senere kommer den tredie brandmelding i området. Politiet er overbevist om, at alle tre brand er påsatte - og efterlyser vidner. 
  På Hyndingholmvej i Bylderup-Bov er ca. 1400 bigballer antændt. 
  Et lignende antal bigballer var antændt ved Hellevadvej i Gravlund. 
  Brandvæsenet valgte at lave en kontrolleret nedbrænding.
  Bigballerne har en værdi af ca. 700.000 kr. 
  På en rasteplads på Søvandvej var en skraldespand antændt. Den brændte totalt.
  